text: انہوں نے کہا کہ اروناچل پردیش کے منظر جاتی حسن کو ذہن میں رکھتے ہوئے ایٹا نگر میں دوسرا فلم اینڈٹیلی ویژن انسٹی ٹیوٹ آف انڈیا(ایف ٹی آئی آئی) قائم کیا جائے گا۔پہلا فلم اینڈ ٹیلی ویژن انسٹی ٹیوٹ مہارا شٹر کے پونے شہر میں ہے۔انہوں نے مزید کہا کہ شمال مشرقی خطے کے لئے ایک خطے کی صورتحال پر مبنی سڑک ترقیاتی اسکیم شروع کی گئی ہے، جس کا نام ’’نورتھ ایسٹ روڈ سیکٹر ڈیولپمنٹ اسکیم(این ای آر ایس ڈی ایس) ہے‘‘ اس کا مقصد ان سڑکوں کا رکھ رکھاؤ، تعمیر اور اپگریڈیشن کرنا ہے، جو دوریاستوں کے درمیان انٹرکنیکٹنگ سڑکیں ہونے کے سبب بے توجہی کا شکار رہتی ہیں، جس کا نتیجہ یہ ہوتا ہے کہ ان کا کوئی پرسان حال نہیں ہوتا اور اس وجہ سے انہیں’’یتیم سڑکیں‘‘کہا جاتا ہے۔